ওয়েস্ট ইন্ডিজ ক্রিকেট দল
১৮৯০-এর দশকে ওয়েস্ট ইন্ডিজ ক্রিকেট দলের প্রতিষ্ঠা হয়েছিল বলে ধারণা করা হয়। তখন তারা সফরকারী ইংল্যান্ড ক্রিকেট দলের বিপক্ষে প্রথম মাঠে খেলতে নামে। ১৯২৬ সালে ক্রিকেটের আন্তর্জাতিক নিয়ন্ত্রক সংস্থা ইম্পেরিয়াল ক্রিকেট কনফারেন্সে ওয়েস্ট ইন্ডিজ ক্রিকেট বোর্ড বা ডব্লিউআইসিবি যোগদান করে। এরপরই তারা আনুষ্ঠানিকভাবে প্রথম আন্তর্জাতিক খেলায় অংশগ্রহণ করে। ১৯২৮ সালে ওয়েস্ট ইন্ডিজ ক্রিকেট দল ৪র্থ টেস্টখেলুড়ে দলের মর্যাদা লাভ করে।
জেরি আলেকজান্ডার
ওয়েস্ট ইন্ডিজ ক্রিকেট দলের সর্বশেষ শ্বেতাঙ্গ অধিনায়কের দায়িত্ব পালন করেছেন আলেকজান্ডার। ১৯৫৮ সালে নিজদেশে সফরকারী পাকিস্তান, ১৯৫৮-৫৯ মৌসুমে ভারত ও পাকিস্তান সফর এবং ১৯৬০ সালে ইংল্যান্ডের বিপক্ষে দলকে নেতৃত্ব দেন তিনি। শৃঙ্খলাভঙ্গের কারণে রয় গিলক্রিস্টকে ভারত সফরের মাঝামাঝি সময়ে নিজদেশে ফেরৎ পাঠান ও দলকে নিয়ে পাকিস্তান সফরে চলে যান।